b'\n_START_ARTICLE_\nNorsk Tipping\n_START_PARAGRAPH_\nNorsk Tipping AS on norjalainen rahapeliyhti\xc3\xb6. Vuonna 1948 perustetun yhti\xc3\xb6n p\xc3\xa4\xc3\xa4konttori sijaitsee Hamarin kaupungissa._NEWLINE_Norjan valtio on omistanut Norsk Tippingin kokonaan vuodesta 1993 l\xc3\xa4htien. Kuten Veikkaus Suomessa, my\xc3\xb6s Norsk Tipping jakaa tuottonsa Norjan urheilulle, liikuntaan ja kulttuuriin._NEWLINE_Norsk Tipping osallistuu my\xc3\xb6s Suomessa pelattavaan Vikinglottoon. Yhti\xc3\xb6n muihin peleihin kuuluvat muun muassa Lotto, Keno, Jokeri, raaputusarpapeli Flax ja vedonly\xc3\xb6ntipelit Tipping sek\xc3\xa4 Oddsen.'